શરૂઆતમાં બુઢ્ઢાની વાતોએ તેને ભારે કંટાળો આપ્યો હતો, પણ સહિયારા પૈતૃક વારસાની એસ્ટેટમાંથી હિસ્સો લેવો જરૂરી હતો. જરૂરી નહીં, હવે તો અનિવાર્ય હતું. એ હિસ્સો મળે તો લંડનમાં ડોરમેટરીનું ભાડું ચૂકવાય તેમ હતું. નવી નોકરી ન મળે ત્યાં સુધી બે-ચાર મહિના ટૂંકા થાય તેમ હતું. એટલે ના છૂટકે પરાણે હસતું મોંઢું રાખીને તેણે જેમ્સને સાંભળ્યો હતો. તેની મુશ્કેલી જાણ્યા પછી ય જેમ્સ તો કશો ઉકેલ કાઢવાને બદલે વંશાવળી ખોલીને બેસી ગયો હતો.